महावीर
भगवन महावीर का जन्म ईसा से 599 वर्ष पहले वैशाली गणतंत्र के कुण्डग्राम में इक्ष्वाकु वंश के क्षत्रिय राजा सिद्धार्थ और रानी त्रिशला के यहाँ चैत्र शुक्ल तेरस को हुआ था। ग्रंथों के अनुसार उनके जन्म के बाद राज्य में उन्नति होने से उनका नाम वर्धमान रखा गया था। जैन ग्रंथ उत्तरपुराण में वर्धमान, वीर, अतिवीर, महावीर और सन्मति ऐसे पांच नामों का उल्लेख है। इन सब नामों के साथ कोई कथा जुडी है। जैन ग्रंथों के अनुसार, २३वें तीर्थंकर पार्श्वनाथ जी के निर्वाण (मोक्ष) प्राप्त करने के 188 वर्ष बाद इनका जन्म हुआ था।
महर्षि संतसेवी परमहंस
महर्षि संतसेवी परमहंस का जन्म सोमवार 20 दिसंबर 1920 ईस्वी को भारतवर्ष के बिहार प्रांत के वर्तमान मधेपुरा जिले के गम्हरिया नामक ग्राम में हुआ था। अपने माता पिता के यह चौथे पुत्र थे। इनके पूज्य पिताश्री आदरणीय श्री बलदेव दास जी एक कृषक थे तथा इनकी पूज्य माताश्री आदरणीया श्रीमती राधा देवी एक धर्मपरायणा महिला थीं। नामकरण-संस्कार के तहत पंडितजी द्वारा इनका नाम महावीर दास रखा गया।